EA แรงไม่หยุด! ทำออลไทม์ไฮต่อเนื่อง ลุ้นผลงาน Q4 โตแกร่ง
EA แรงไม่หยุด! ทำ “ออลไทม์ไฮ” ต่อเนื่อง ลุ้นกำไร Q4 โตแกร่ง ล่าสุด ณ เวลา 10.10 น. ราคาอยู่ที่ระดับ 51.25 บาท บวก 0.25 บาท หรือ 0.49% สูงสุดที่ 51.50 บาท ต่ำสุดที่ 50.75 บาท มูลค่าการซื้อขายที่ 30.50 ล้านบาท
26 ธ.ค. 2560

ผู้สื่อข่าวรายงานว่า หุ้นบริษัท พลังงานบริสุทธิ์ จำกัด (มหาชน) หรือ EA ล่าสุด ณ เวลา 10.10 น. ราคาอยู่ที่ระดับ 51.25 บาท บวก 0.25 บาท หรือ 0.49% สูงสุดที่ 51.50 บาท ต่ำสุดที่ 50.75 บาท มูลค่าการซื้อขายที่ 30.50 ล้านบาท
ทั้งนี้ ราคาหุ้น EA ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย เมื่อวันที่ 30 ม.ค. 2556
ขณะที่ก่อนหน้านี้ นายอมร ทรัพย์ทวีกุล รองประธานเจ้าหน้าที่บริหาร EA เปิดเผยว่า ในช่วงไตรมาส 4/60 คาดผลประกอบการจะออกมาดีกว่าช่วงไตรมาสอื่นๆ ของปี เนื่องจากปริมาณฝนที่ลดลง ประกอบกับอุณหภูมิลดต่ำลง ซึ่งจะส่งผลดีต่อการผลิตไฟฟ้าจากพลังแสงอาทิตย์ รวมถึงในช่วงปลายปียังมีกำลังลมมากกว่าในช่วงอื่นๆ ของปี ส่งผลให้บริษัท มีกำลังการผลิตดีกว่าช่วงที่ผ่านมา คาดว่าจะทำให้รายได้ของทั้งปี 60 สามารถเติบโตได้ตามแผนที่วางไว้ที่ 27%
นอกจากนี้คาดว่ารายได้ในปี 61 จะเติบโตราว 20-30% ตามการรับรู้กำลังผลิตไฟฟ้าเข้ามามากขึ้น  โดยเฉพาะในช่วงปลายปีโรงไฟฟ้าพลังงานลม”หนุมาน”กำลังผลิต 260 เมกะวัตต์ (MW) จะเริ่มจ่ายไฟฟ้าเชิงพาณิชย์ (COD) พร้อมตั้งงบลงทุนราว 1.5-2 หมื่นล้านบาทเพื่อพัฒนาโครงการพลังงานทดแทน และตั้งโรงงานแบตเตอรี่เฟสแรก